জঙ্গল থেকে বেরিয়ে এল বিশালাকার বাঘ! সুন্দরবনে হইচই কাণ্ড

দক্ষিণ ২৪ পরগনা: রয়্যাল বেঙ্গল টাইগারের (Royal Bengal Tiger) জন্য বিখ্যাত বাংলার সুন্দরবন (Sundarban)। এই ব-দ্বীপের ম্যানগ্রোভ জঙ্গলে বাঘের দেখা পেতে প্রতি বছর লাখ লাখ পর্যটক (Tourist) ভিড় জমান সেখানে। আর এবার বসন্তের শুরুতেই বাঘের দর্শন পেলেন সুন্দরবনে বেড়াতে আসা পর্যটকরা। বিশাল আকারের রয়্যাল বেঙ্গল টাইগার বেরিয়ে এল জঙ্গল থেকে।

জানা গিয়েছে, কলকাতা থেকে আসা আট জনের পর্যটকের দল সজনেখালি (Sajnekhali) থেকে বৈধ পাস নিয়ে সুবল গায়েনের বোটে এবং বিক্রমাদিত্য মণ্ডলের দক্ষ গাইডে সুন্দরবনের জঙ্গলে যান। সেখান থেকে ফেরার পথে বিশাল আকারে রয়্যাল বেঙ্গল টাইগার দেখতে পান তাঁরা। সাথে সাথে বাঘের দর্শনের বিরল দৃশ্যটি ক্যামেরাবন্দিও করে ফেলেন তাঁরা।

আরও পড়ুন: পানাগড়ে ঠিক কী ঘটেছিল? জানাল পুলিশ

বিশাল আকারের রয়্যাল বেঙ্গল টাইগার বা সুন্দরবনের বাঘ ক্যামেরাবন্দি হওয়ায় যেমন পর্যটকরা খুশি তেমনই পর্যটন ব্যবসার সাথে যুক্ত ব্যবসায়ী ও গাইডরা ভীষণ খুশি। বিশেষ করে বারে বারে বাঘের দর্শন মেলায় সুন্দরবনে পর্যটকদের ঢল নামছে। তেমনই আবার পর্যটন ব্যবসার সঙ্গে যুক্ত মানুষদের রুজি রোজগার ও বাড়ছে।